kardosdrur/scandi-wiki huggingface dataset:
Pengeombytning

Pengeombytning finder sted, når cirkulerende sedler og mønter gøres ugyldige og erstattes af nye. Den måske mest kendte pengeombytning i verdenshistorien var i Tyskland i 1923, hvor man efter en meget kraftig hyperinflation byttede papiermark ud med rentenmark i forholdet 1:1.000.000.000.000 (en til en billion).

I Danmark foregik der en pengeombytning i juli 1945, altså kort efter den tyske besættelses ophør. Man fik herved saneret pengemarkedet og fik opsuget en stor del af værnemagernes skjulte formuer.

Danske pengeombytninger 
 13. september 1748
 5. januar 1813
 23. juli 1945

Se også 
 Danmarks Nationalbank

Ombytning
Kollagen

Kollagen eller collagen er et uopløseligt protein i bindevæv, sener, hud og ben hos mennesker, pattedyr, fugle padder og fisk. Det er et fibrøst protein, hvor polypeptidkæderne er arrangeret i lange fibre eller flader.

Referencer 

Biokemi
Proteiner
Mona

Mona er et pigenavn, der kan have flere oprindelser.

I Nordeuropa kan det være opstået som et diminutiv til Monika eller eventuelt til Ramona eller Simona. På de Britiske Øer kan det stamme fra navnet på en irsk helgeninde og har betydningen "ædel". På arabisk, hvor det også findes i variationer som Mouna og Muna, betyder navnet "ønsker", mens det i italiensk sprogbrug kan være diminutiv af navnet Madonna, som betyder "min frue". På Latin betyder navnet "Den smukke blomst".

Navnet Mona er forholdsvist sjældent i Danmark. Ifølge Danmarks Statistik var der i 2005 registreret 9161 personer med navnet Mona.

Mona-navnet er forbundet med en flere "sager": I Mona-sagen fra 1964 blev en syv-årig pige dræbt.
I en anden Mona-sag døde en 60-årig kvinde efter et røverisk overfald.

Kendte personer med navnet
 Mona Nørgaard – dansk orienteringsløber.
 Mona Sahlin – svensk politiker.
 Mona Vangsaae – dansk balletdanser.

Navnet anvendt i fiktion 
 Mona Lisa er et berømt maleri af Leonardo da Vinci; her er Mona dog snarere en titel end en del af navnet.
 Mona Simpson er mor til Homer Simpson i tv-serien The Simpsons
 Monas Verden er en dansk film fra 2001
 I tv-serien Riget er "Mona-sagen" en sag, hvor en pige er blevet hjerneskadet efter en hjerneoperation udført af Stig Helmer-figuren.  
 Søren Kragh-Jacobsens sang "Kender du det?" kendes også som "Mona, Mona, Mona"
 Mona Hansen er hovedpersonen i Mette Thomsens bog "Plastic" fra 1995.
 Mona Parker er den hovedperson i tv-serien Mona the Vampire

Andet 
 Mona (band) – et rockband fra USA.
 Mona (anglesey) eller Ynys Môn – mona er det latinske navn for øen anglesey.

Henvisning 

Pigenavne
Freecycle Network

Freecycle Network er et netværk af grupper (mailing-lister). Grupperne har til formål at fremme genbrug, primært ved at medlemmerne annoncerer, når de har ting, der er for gode til bare at blive smidt ud, men også ved at medlemmerne (undtagelsesvis) annoncerer at de mangler dette eller hint (og håber at andre medlemmer har det). Et centralt forhold er at grupperne ikke må bruges til kommercielle formål.

Der er p.t. to danske grupper.

Freecycle Network er registreret som en non-profit virksomhed i Arizona, mens de lokale grupper er mailing-lister, primært på Yahoogroups. Der er desuden en struktur med frivillige medarbejdere til støtte af gruppeledere og til afklaring af stridigheder mellem grupper.

Der er planer om en mere centraliseret struktur med en global database over udbudte og efterspurgte genstande.

Kilder/Referencer/Eksterne henvisninger
The Freecycle Network 
Freecycle Copenhagen 
Freecycle Århus 

Frit genbrug
Jørgen Christensen (handelsminister)

Jørgen Christensen (født 3. december 1871 i Gammel Sole, død 8. december 1937 i Vejle) var en dansk politiker og minister.

Han drev en engros kolonialforretning i Vejle og var medlem af Vejle byråd 1903-1917.

Som den første provinshandelsmand blev han minister, nærmere bestemt handelsminister, i Ministeriet Neergaard III 1922-1924.

I 1924 blev han valgt til Folketinget for Vejle Amt, men nedlagde af helbredsmæssige grunde sit mandat samme år.

Danske ministre fra Venstre
Handelsministre fra Danmark
Medlemmer af Vejle Byråd
Folketingsmedlemmer i 1920'erne
Kommandører af Dannebrog
Personer fra Vejle
Tidligere folketingsmedlemmer fra Venstre
Personer i Kraks Blå Bog (afdøde)
Kommunalbestyrelsesmedlemmer fra Venstre
Nancy Ajram

Nancy Ajram (født 16. maj 1983 i Libanon) er en sangerinde, der synger på arabisk. Hun er dommer i arab idol.

Eksterne henvisninger 

 , Officielt website
 
 

Sangere fra Libanon
Al Basrah

Al Basrah () er en irakisk provins med et areal på 19,070 km² og  indbyggere.

Provinsen ligger tæt på grænsen til Kuwait. Hovedbyen er Basra, der med  indbyggere, er Iraks næststørste by.

Referencer

Eksterne henvisninger 

 

Provinser i Irak
Marielyst

Marielyst er en ferieby på Falsters sydøstkyst. Den har  og ligger i Guldborgsund Kommune, der tilhører Region Sjælland. Pga. turister i sommerperioden stiger indbyggertallet til over 50.000 i højsæsonen, når man tæller nabobebyggelserne Bøtø, Elkenøre, Stovby og Sildestrup med.

Udover en af Danmarks bedste sandstrande består selve byen Marielyst af et centrum med indkøbsfaciliteter, tøjbutikker, udskænkningssteder og spisesteder, samt diskoteker. 

I 1906 åbnede den ene af områdets fire store gårde som badehotel. Det er denne gård, Marielyst, der har lagt navn til området, og siden 1971 været pensionisthøjskole under navnet Højskolen Marielyst. I 2007 fik den bygget en ny koncertsal. Højskolen udbyder foredrag, koncerter og forløb i kreative fag som maling, syning, glas, træ og smykkefremstilling.

Blandt badehotellets mest kendte gæster var Franz Kafka sommeren 1914, der var en af 1900-tallets varmeste somre. Peter Malberg, Carl Holm og Olaf Rude var også gæster denne sommer. Tre sommerhuse var den gang opført ved stranden, alle med navne inspireret af Holger Drachmann. Det ene hed Kitzwalde og var dekoreret med Drachmann-citater, malet af Olaf Rude. Det ene citat - "Fanden stå i kvinden, for hun narrer alle mænd" - blev dog fjernet, fordi beboerne fandt det upassende og usandt.

Fra feriebyen er der ca. 2 kilometer til Væggerløse, 12 kilometer til Nykøbing Falster og 17 kilometer til Gedser.

I 2011 sendte Kanal 5 realityprogrammet Kongerne af Marielyst, hvor en gruppe unge mennesker bor i et sommerhus i Marielyst og fester i byen. Programserien blev fulgt op af sæsoner andre steder i Danmark (bl.a. Rømø og Svendborg).

Referencer 

Byer på Falster
Byer i Guldborgsund Kommune
Per Federspiel

Per Torben Federspiel (født 9. april 1905 i Berlin, død 27. november 1994 i Kongens Lyngby) var en dansk politiker, jurist og minister for partiet Venstre.

Per Federspiel var søn af dr.jur. Holger Federspiel (1868-1934) og Asta Nutzhorn (1880-1951). Morfaderen var højskolelærer Heinrich von Nutzhorn fra Askov Højskole.

Da faderen var i England fik Per Federspiel den sidste del af sin skolegang på den engelske kostskole Harrow, hvor bl.a. Winston Churchill havde gået.

Herefter blev han indskrevet på jurastudiet ved Københavns Universitet. I studietiden blev han sekretær hos Viggo Berg, hans mors fætter og søn af venstrelederen Christen Berg. I 1931 blev han cand.jur. og i 1937 advokat med møderet for Østre Landsret. Han var knyttet til Max Rothenborgs advokatvirksomhed og fik derved kontakter med jødiske klienter, og et førstehåndsindtryk af jøders forhold i Hitlers Tyskland.

Under besættelsen var han ansvarlig for at arrangere finansieringen af en stor del af modstandsbevægelsen. Han var arresteret af Gestapo i oktober 1943, men klarede frisag; han blev imidlertid atter pågrebet i april 1944, og tilbragte det næste år i Vestre Fængsel, Horserødlejren og Frøslevlejren. Efter krigen blev han Frihedsfondens første formand.

Han blev minister for særlige anliggender i Ministeriet Knud Kristensen 1945-1947. Herefter i 1947 medlem af Folketinget fra 1947-1950 og igen 1957-1973. Han var medlem af Landstinget 1951-1953.

Han arbejdede stærkt for et tættere europæisk samarbejde og herunder også for Danmarks medlemskab af de europæiske fællesskaber, og var 1960-1963 formand for Europarådets Parlamentariske Forsamling som den eneste dansker nogensinde. Han blev medlem af Europaparlamentet ved Danmarks indtræden i EF i 1973.

Han var ligeledes vice-præsident for The International Commission of Jurists i 1960 da Tibets annektering af Kina blev undersøgt, og fundet ulovlig i deres undersøgelse, hvormed han spillede en stor rolle i FNs anerkendelse af den tibetanske eksil-regering.

Ved siden af sit politiske virke drev han sit advokatfirma, der siden er blevet en del af det store advokatfirma Gorrissen Federspiel.

Han blev Kommandør af Dannebrog i 1949 og af 1. grad 1974.

Begravet på Hørsholm Kirkegård.

Der findes en portrætbuste af Grethe Gyde fra 1947. Afbildet på karikatur af Bjarne Laursen fra 1974 (Amalienborgmuseet). Fotografier.

Litteratur 
 Ditlev Tamm, Federspiel : en dansk europæer, København: Gyldendal 2005. .

Eksterne henvisninger 
 
 
 

Danske ministre fra Venstre
Tidligere folketingsmedlemmer fra Venstre
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Folketingsmedlemmer i 1970'erne
Medlemmer af Europa-Parlamentet fra Danmark 1973-1979
Landstingsmedlemmer i 1950'erne
Modstandsfolk fra Danmark
Advokater fra Danmark
Landstingsmedlemmer fra Venstre
Personer i Dansk Biografisk Leksikon
Kommandører af 1. grad af Dannebrog
Personer i Kraks Blå Bog (afdøde)
Dandie Dinmont-terrier

En Dandie Dinmont-terrier er en lille hunderace fra terrierfamilien. Racen har en meget lang krop, korte ben, og en karakteristisk "knold" af hår på hovedet.

Dandie Dinmont-terrier er navngivet efter Dandie Dinmont, en jovial landmand i Sir Walter Scott's roman Guy Mannering, som ejede mange terriere. Racen blev første gang registeret hos American Kennel Club (AKC) i 1888. I 1875 blev The Dandie Dinmont terrier Club grundlagt i Storbritannien, og dens aner kan føres tilbage til 1704.

Terriere
Hunderacer fra Skotland
Proletariat

Proletariat er et begreb, der benyttedes til at beskrive den laveste, ejendomsløse klasse i det antikke Rom. Disse havde ikke råderet over andet end deres børn. Proletariatet adskilte sig fra slaverne ved, at de havde statsborgerlige rettigheder.

Karl Marx proletariat 
Begrebet blev senere brugt af Karl Marx til at beskrive den del af befolkningen, der kun havde mulighed for at skaffe deres fornødenheder ved at sælge deres arbejdskraft. Dvs. individer der ikke ejede deres egne produktionsmidler. Om disse mente han, at de så ville lave en revolution og skabe proletariatets diktatur, når betalingen for arbejdskraft (lønnen) blev sænket under eksistensminimum.

Se også 
 Proletar
 Pjalteproletariat
 Samfundsklasse

Sociale klasser i antikkens Rom
Sociale klasser indenfor marxisme
Social ulighed
Arbejdsmarkedet
Socialvidenskabelige begreber
Ove Guldberg

Ove Guldberg (2. december 1918 i Nysted – 28. februar 2008), var en dansk politiker og minister.

Han blev cand.polyt. 1942 og cand. jur. 1949. Direktør for Foreningen af rådgivende Ingeniører 1957-1968.

Oprindeligt tilhørte han Det konservative Folkeparti og var for dette opstillet til Folketinget. Fra 1963 var han opstillet for Venstre og medlem af Folketinget 1964-77.

I regeringen Hilmar Baunsgaard 1968-71 var han trafikminister og i regeringen Poul Hartling udenrigsminister 1973-75.

Hans sortie fra dansk politik var ikke så glorværdig, og vel også noget bitter, idet det gav en del ubehagelig omtale, at han havde fået rejserefusion fra Europaparlamentet, mens han som bestyrelsesmedlem i SAS-koncernen havde fløjet gratis.

Siden førte han uden succes retssager mod Danmark, dels om valgret ved folketingsvalg for udlandsdanskere, dels om statens beskatningsret af ministerpensionen for en minister, der er bosat i udlandet.

Han var Kommandør af Dannebrog.

Eksterne henvisninger 
 
 
 

Udenrigsministre fra Danmark
Transportministre fra Danmark
Danske ministre fra Venstre
Folketingsmedlemmer i 1960'erne
Folketingsmedlemmer i 1970'erne
Jurister fra Danmark
Ingeniører fra Danmark
Kommandører af Dannebrog
Personer fra Lolland
Personer i Kraks Blå Bog (afdøde)
Personer i Dansk Biografisk Leksikon
Ove
Personer med tilknytning til SAS Group
Medlemmer af Europa-Parlamentet fra Danmark 1973-1979
Mellempartiet

Mellempartiet , betegnelse på en gruppe i Folketinget og Landstinget. Partiet blev dannet i 1866. Dets ledende medlemmmer var C.C.V. Nyholm, Marius Gad, Niels Christian Frederiksen, Lars Dinesen og N.J. Termansen. Partiet, som indtog en mellemstilling mellem De Nationalliberale og de tre forskellige venstregrupper, havde en tid omkring 30 medlemmer af Folketinget og udøvede en ikke ringe indflydelse. Ved folketingsvalget i 1872 tabte Mellempartiet en del mandater, og i 1876 opløstes det fuldstændigt.
   
Mellempartiet blev spøgefuldt kaldet "kammerrådspartiet" pga. dets målgruppe.

Partiets sammensætning 
Oprindeligt bestod partiet af to grupper:
 En gruppe bønder, der i 1865 havde støttet Novemberforfatningen fra 1863. Dermed banede de vej for grundlovsrevisionen i 1866. 
 En gruppe yngre nationalliberale under ledelse af professor N.C. Frederiksen. Nogle af dem var valgt i blandede land- og bykredse, og de var derfor afhængige af vælgerne på landet.

Partiets mål 
Partiet ønskede at mægle mellem Folketinget og Landstinget. Derfor stræbte partiet efter at blive et stort parti i begge ting, så det kunne overtage regeringsmagten. Da modsætningerne mellem de to ting tværtimod voksede efter 1870, var partiets skæbne beseglet.

Etableret i 1866
Ophørt i 1876
Tidligere politiske partier i Danmark
Karelsk bjørnehund

Karelsk Bjørnehund er en mellemstor hund, der tilhører spidshundefamilien
Den karelske bjørnehund er sort med hvid aftegning i ansigt, på bryst og bug, og tit med hvid halespids. Den er vagtsom og selvstændig, men kan alligevel være en venlig familiehund, der imidlertid ikke altid er helt nem at opdrage.

Racen stammer fra Karelen på grænsen mellem Finland og Rusland, hvor den blev avlet i 1800-tallet.

Spidshunde
Hunderacer fra Finland
Hunderacer fra Rusland
Diyala

Diyala () er en irakisk provins, beliggende mellem Bagdad og den iranske grænse. Provinsen dækker et areal på 17.685 km² og har  indbyggere. 

Provinsens hovedby er Baquba med   indbyggere. 

Provinsen Diyala er opdelt i seks distrikter:

Al Khalis
Al Muqdadiya
Baquba
Baladrooz
Khanaqin
Kifri

Referencer

Eksterne henvisninger 

Provinser i Irak
Mørkt stof

I kosmologi er mørkt stof eller mørk materie hypotetiske subatomare partikler med i dag (2018) ukendt sammensætning, som ikke vekselvirker med elektromagnetisme, men som vekselvirker med gravitation, og hvis eksistens man slutter sig til ud fra dets gravitationspåvirkning på synligt stof som f.eks. stjerner og galakser. 

Kun 4–5% af universets stof kan ses direkte – denne procentsats er udledt af gravitationseffekten på det synlige stof og dets placering og bevægelse. 23–25% formodes at være mørkt stof. De resterende ca. 70% formodes at bestå af mørk energi. 

Observationelt kender man ikke massen på de enkelte mørkt-stof-partikler, og de teoretiske forudsigelser spænder fra axioner med en masse på mili-elektronvolt, over sterile neutrinoer med masse på få kilo-elektronvolt, til supersymmetriske partikler med masse på få 100 giga-elektronvolt. Observationelt er deres masse begrænset til at være mindre en omkring 100 sol-masser, for ellers ville dynamisk friktion fra det mørke stof gøre disk-galakser mere runde.

Mørkt stof kan kun vekselvirke ganske svagt med sig selv; ellers ville den berømte "bullet cluster" se ganske anderledes ud. Man kan kun måle forholdet mellem vekselvirkningstværsnit og masse, hvilket svarer til Areal/Masse. Dette forhold er observeret til at være mindre end nogle få kvadrat-centimeter pr gram, hvilket svarer til forholdet Areal/Masse for en fodbold.

En tese er, at mørkt stof ved galaksecentre støder sammen og danner elektroner og positroner. Denne tese er under kraftige angreb disse år, efter de nyeste observationer fra undergrundseksperimenter ikke viser tegn på dette. En anden tese er, at mørkt stof er sterile neutrinoer - og at de ved henfald eller annihilation udsender røntgenstråling på 3,5 keV. Denne tese er dog også kommet under angreb af nylige analyser af data fra røntgenteleskoper.

Bl.a. Laboratori Nazionali del Gran Sasso undersøger eksistensen af mørkt stof eksperimentelt med rekyleksperimenter.

Kilder/referencer

Eksterne henvisninger 

Universets struktur på stor skala
Subatomar fysik
Himmelmekanik
Hypoteser
Uløste problemer indenfor fysik
Uløste problemer indenfor astronomi
Fysik udover standardmodellen
Forrådnelse

Forrådnelse er den proces, der foregår, når dødt organisk materiale rådner, dvs. bliver nedbrudt af forskellige mikroorganismer. Døde dyr (kød) opløses til dels af sig selv, da hver celle indeholder autolytiske enzymer, men den egentlige forrådnelse skyldes angreb af bakterier og til dels svampe. Udtrykket bruges oftest i forbindelse med levnedsmidler eller døde dyr. 

Forrådnelse foregår ofte under delvis iltfri betingelser, og i så fald er nedbrydningen af bl.a. proteiner ikke fuldstændig (med ammoniak og CO2 som slutprodukter), men stopper ved dannelsen af forskellige ildelugtende, kvælstofholdige stoffer, f.eks. aminer som kadaverin, putrescin og skatol, og mercaptaner. Den karakteristiske lugtudvikling, der derved kendetegner bakterieangrebet kød, vil tiltrække insekter, og f.eks. vil spyfluer lægge æg i rådnende kød.

Døde plantedele forrådner også ved angreb af mikroorganismer, men her er det det omgivende miljø, der bestemmer, om det bliver bakterier eller svampe, der udnytter fødekilden. Bakterierne er hurtige og effektive, men de er også krævende med hensyn til iltindhold, fugtighed, pH-forhold og indhold af biologisk brugbart kvælstof. Når disse forhold ikke er gunstige, overtages nedbrydningen af svampe, kan trænge langt ind med deres hyfer og opløse plantestoffet. I realiteten opstår der en succession af bakterier og svampe, som omsætter og fordøjer hinandens affald.

Død, sukkerholdig frugt vil ofte forgære pga. gærsvampe.

Ved forrådnelsen vil mange af mikroorganismerne danne affaldsstoffer, der er skadelige for andre mikroorganismer eller mennesker. 
Det kan ses som et forsøg på at udkonkurere andre, der kunne formere sig på det døde organiske stof.

Se også 
 Konservering
 Nedbryder

Økologi
US Airways

US Airways er det syvende største amerikanske flyselskab og er et af medlemmerne af One World. I september 2005 fusionerede US Airways med America West Airlines.

US Airways historie startede i 1939 under navnet All American Aviation. Efter indtil flere navnændringer og fusioner blev selskabet i 1979 i forbindelse med en større liberalisering af kommerciel flyvning i USA omdøbt til USAir. I løbet af 1980'erne og 1990'erne voksede selskabet kraftigt og fik bl.a. sine første udenrigsruter og i 1996 afgav det det der dengang var verdens største flyordre på ikke mindre end 400 Airbus A320 fly. Heraf var hovedparten dog optioner.

Efter Terrorangrebet den 11. september 2001 begyndte det at gå kraftigt økonomisk ned ad bakke for US Airways og de har været i betalingsstandsning over to omgange. I maj 2005 blev det offentliggjort at man ville fusionere med America West Airlines for derved at kunne få hjælp til at komme ud af de økonomiske problemer.

Tidligere flyselskaber fra USA
Arizona
Etableret i 1939
Ophørt i 2015
Hans Peter Hansen (folkemindesamler)

Hans Peter Hansen (født 2. oktober 1879 i Holing, Herning Sogn, død 26. februar 1961 i Herning) var en dansk kulturhistoriker og folkemindesamler.

H.P. Hansen blev i 1911 gift med Anna Karoline Larsen (22. september 1879 – 28. april 1942). 

I 1915 blev han forstander ved Herning Museum.

H.P. Hansen var forfatter til adskillige bøger om almueliv og folkeminder.

Hansen blev Ridder af Dannebrogordenen 1942 og Ridder af 1. grad 1959. Han blev æresborger i Herning og i 1959 æresdoktor ved Aarhus Universitet. En vej i den nordlige del af Herning hedder H.P. Hansens Vej, opkaldt efter ham.

Litteratur 
 H.P. Hansen, Fra hyrde til æresdoktor – Selvbiografi, Rosenkilde og Bagger 1960.

Folklorister
Historikere fra Danmark
Æresdoktorer ved Aarhus Universitet
Museumsfolk fra Danmark
Selvbiografer fra Danmark
Personer fra Jylland
Riddere af 1. grad af Dannebrog
Personer i Kraks Blå Bog (afdøde)
Personer i Dansk Biografisk Leksikon
Faglitterære forfattere fra Danmark
Dansksprogede forfattere fra Danmark
Henrik Hauch

Henrik Andreas Rosenauer Hauch (6. september 1876 i Sønder Nissum – 17. august 1957 i Kjellerup) var en dansk politiker og minister.

Hauch var gårdsmandssøn fra Sønder Nissum og uddannet ved land- og skovbrug. Han blev landbrugskandidat i 1902, landbrugslærer og 1908-1934 forstander på Asmildkloster Landbrugsskole. Samtidig drev han gården Sølund ved Viborg.

I 1920 blev han medlem af Landbrugsrådets præsidium, i periode 1933-1950 præsident. Han var formand for De samvirkende danske Landboforeninger 1932-1947.

I 1918 blev Hauch medlem af Landstinget for Venstre, hvor han sad, indtil dette blev nedlagt i 1953. Han arbejdede især i 1930'erne sammen med socialdemokraten Kristen Bording for gennem konsensuspolitik at få landbruget igennem 30'ernes krise.

Han var minister uden portefølje i samlingsregeringen Ministeriet Stauning II 1940. Han var på tale som statsminister i efteråret 1942, men kunne ikke godkendes af besættelsesmagten. I Ministeriet Eriksen 1950-1951 var han landbrugsminister.

Hauch og hans hustru Ellen, født Rosendal fik seks børn; tre sønner og tre døtre. Den ældste søn er politikeren Viggo Hauch.

Litteratur 
 Henrik Hauch, Erindringer, Jysk Selskab for Historie, Universitetsforlaget i Århus, 1978. .

Eksterne henvisninger 
 

Landbrugsministre fra Danmark
Danske ministre fra Venstre
Landstingsmedlemmer i 1900'erne
Landstingsmedlemmer i 1910'erne
Landstingsmedlemmer i 1920'erne
Landstingsmedlemmer i 1930'erne
Landstingsmedlemmer i 1940'erne
Landstingsmedlemmer i 1950'erne
Henrik
Kommandører af 1. grad af Dannebrog
Foreningsformænd fra Danmark
Landmænd fra Danmark
Skolefolk fra Danmark
Personer i Kraks Blå Bog (afdøde)
Landstingsmedlemmer fra Venstre
Carl Martin Hermansen

Carl Martin Hermansen (født 5. februar 1897 i Silkeborg, død 9. november 1976 i Hjørring) var en dansk politiker og minister.

Carl Hermansen var søn af damaskvæver Frederik Hermansen (død 1899) og hustru Caroline Jørgensen (død 1953) og var således tidligt faderløs, men brød sin arv og blev student i 1915 og cand. theol. i 1921. Selv om han var opvokset indre missionsk, blev han grundvigianer. Han blev præst på Strømø, Færøerne, og blev gift her i 1922 med Elsebeth Susanne Ness. I 1940 blev han præst i Hjørring og i 1941 provst i Vennebjerg Herred.

I 1943 blev han medlem af Hjørring byråd, men først medlem af Venstre i 1945. 

Han blev kirkeminister i Ministeriet Kristensen 1945-1947 og igen i Ministeriet Eriksen 1951-1953.

Hermansen var kommandør af Dannebrog.

Eksterne henvisninger 
 

Danske ministre fra Venstre
Kommunalpolitikere fra Danmark
Kommandører af Dannebrog
Personer fra Silkeborg
Provster fra Danmark
Kirkeministre fra Danmark
Baquba

Baquba er en af Iraks større byer. Den ligger centralt i Diyala-provinsen, og er et af 6 distrikter i denne. Baquba ligger omtrent 50 km nordøst for Bagdad med  indbyggere.

Referencer

Eksterne henvisninger 

Byer i Irak
Al-Rumadi

Al-Rumădī (; kaldes også for Ar-Ramădī eller bare Ramădī) er en by, hovedstad i provinsen Al Anbar, i det vestlige Irak. Byen ligger ved Eufrat ca. 110 km vest for Baghdad og nordvest for Habbaniyya-Søen (Haur al-Habbāniyya). Byen har  indbyggere.

Ramădī blev grundlagt i 1869 af lokale herskere under det Osmanniske rige nær ved den rute, som forbinder Levanten (østkysten af Middelhavet) med Baghdad. Britterne sejrede over osmannerne i et vigtigt slag nær byen i 1917 og afskar dermed Baghdad fra Middelhavet. I 1955 færdiggjorde man en opstemning af Eufrat, Ramadidæmningen, tæt ved byen.

Ramădī betragtes i dag som det sydvestlige hjørne af Iraks sunnitrekant. Den har været et arnested for modstanden mod USA og dets allieredes indgriben i Irak. Da den vigtigste jernbaneforbindelse til Syrien passerer byen, har amerikanske militærchefer længe haft mistanke om, at den bruges som opmarchområde for oprørere.

Referencer

Eksterne henvisninger 

Byer i Irak